Държавен вестник, бр. 72, 2017 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  72
4. Ако такава рампова инспекция или серия 
от рампови инспекции доведе до:
а) сериозни съмнения, че въздухоплавателно 
средство или експлоатацията на въздухоплава­
телно средство не съответства на минималните 
стандарти, установени към момента съгласно 
конвенцията, или
б) сериозни съмнения, че липсва ефективно 
прилагане на стандартите за безопасност, ус­
тановени към момента съгласно конвенцията, 
договарящата страна, провеждаща инспекци­
ята, има право да заключи за целите на член 
33 от конвенцията, че изискванията, съгласно 
които са били издадени или валидирани удос­
товеренията или свидетелствата по отноше­
ние на това въздухоплавателно средство или 
неговия екипаж, или изискванията, съгласно 
които се експлоатира това въздухоплавателно 
средство, не са равни на или не надвишават 
минималните стандарти, установени съгласно 
конвенцията. 
5. В случай че достъпът за извършване на 
рампова инспекция по параграф 3 от този 
член на въздухоплавателно средство, екс­
плоатирано от назначена авиокомпания на 
едната договаряща страна, бъде отказан от 
представителя на тази назначена авиокомпа­
ния, другата договаряща страна има право да 
заключи, че съществуват сериозни съмнения 
от вида, посочен в параграф 4 от този член, 
както и да направи заключенията, упоменати 
в същия параграф. 
6. Всяка договаряща страна си запазва пра­
вото незабавно да преустанови или промени 
експлоатационното разрешение на назначената 
авиокомпания на другата договаряща страна, в 
случай че първата договаряща страна заключи 
в резултат на рампова инспекция или серия 
от рампови инспекции, консултации или по 
друг начин, че предприемането на незабавни 
действия е от съществено значение за без­
опасната експлоатация на тази авиокомпания. 
7. Всички действия на едната договаря­
ща страна съгласно алинеи 2 или 6 от този 
член се прекратяват, когато основанието за 
предприемането им престане да съществува. 
8. В случаите, когато Република България 
е назначила въздушен превозвач, чийто ре­
гулаторен контрол се упражнява и поддържа 
от друга държава членка, правата на ОАЕ по 
разпоредбите за безопасност от тази спогодба 
се прилагат по същия начин спрямо въвеж­
дането, упражняването или поддържането 
на стандартите за безопасност от тази друга 
държава членка, както и спрямо експло­
атационното разрешение на този въздушен 
превозвач. 
Член 11 – Потребителски такси
1. Всяка договаряща страна полага макси­
мални усилия, за да гарантира, че таксите за 
ползване, налагани или разрешени да бъдат 
налагани от компетентните органи на назна­
чените авиокомпании на другата договаряща 
страна за използване на летища и други 
съоръжения, свързани с въздухоплаването, 
са справедливи и основателни. Тези такси 
трябва да се основават на ясни икономически 
принципи и не трябва да бъдат по-високи 
от тези, плащани от други авиокомпании за 
такива услуги.
2. Никоя от договарящите страни не отдава 
предпочитание по отношение на таксите за 
ползване на своята(ите) или на някоя друга(и) 
авиокомпания(и), която експлоатира между­
народни въздушни линии и не налага, и не 
позволява да бъдат налагани на назначена­
та авиокомпания(и) на другата договаряща 
страна такси за ползване, по-високи от тези, 
които налага на своята(ите) назначена(и) 
авиокомпания(и), оперираща по същите 
международни въздушни линии и използва­
ща същия тип въздухоплавателни средства и 
свързаните с това съоръжения и услуги.
3. Всяка договаряща страна насърчава 
консултациите във връзка с таксите за полз­
ване между своите компетентни таксуващи 
органи и назначените авиокомпании, използ­
ващи услугите и съоръженията, осигурени от 
тези таксуващи органи, където е възможно и 
чрез представителните организации на тези 
авиокомпании. Потребителите се известяват 
в разумен срок за всякакви предложения за 
промени в таксите за ползване, за да им се 
даде възможност да изразят становището си, 
преди да бъдат направени промените. Всяка 
договаряща страна насърчава таксуващите 
органи и тези потребители да обменят подхо­
дяща информация относно таксите за ползване. 
Член 12 – Авиационна сигурност
1. В съответствие с правата и задълженията 
си по международното право договарящите 
страни потвърждават, че тяхното задължение 
една към друга да опазват сигурността на 
гражданското въздухоплаване от действия на 
незаконна намеса представлява съществена 
част от тази спогодба. 
2. Без да се ограничава общият характер 
на техните права и задължения, произтичащи 
от международното право, в частност, догова­
рящите страни действат в съответствие с раз­
поредбите на Конвенцията за престъпленията 
и някои други действия, извършвани на борда 
на въздухоплавателните средства, подписана 
в Токио на 14 септември 1963 г., Конвенцията 
за борба с незаконното завладяване на въз­
духоплавателни средства, подписана в Хага 
на 16 декември 1970 г., Конвенцията за бор­
ба с незаконните действия, насочени срещу 
безопасността на гражданското въздухопла­
ване, подписана в Монреал на 23 септември 
1971 г., и Протокола за борба с незаконните 
актове на насилие в летищата, обслужващи 
международното гражданско въздухоплаване,